CELEX: 32007R1210
Language: lv
Date: 2007-10-17 00:00:00
Title: Komisijas Regula (EK) Nr. 1210/2007 ( 2007. gada 17. oktobris ) par uzaicinājumu uz konkursu A3 sistēmas eksporta atļauju piešķiršanai augļu un dārzeņu nozarē (tomātu, apelsīnu, citronu, galda vīnogu un ābolu izvedumiem)

18.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 274/3
            
         
      KOMISIJAS REGULA (EK) Nr. 1210/2007
   (2007. gada 17. oktobris)
   par uzaicinājumu uz konkursu A3 sistēmas eksporta atļauju piešķiršanai augļu un dārzeņu nozarē (tomātu, apelsīnu, citronu, galda vīnogu un ābolu izvedumiem)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1) un jo īpaši tās 35. panta 3. punkta trešo daļu,
   tā kā:
   
               (1)
            
            
               Komisijas Regulā (EK) Nr. 1961/2001 (2) noteikta kārtība, kā augļu un dārzeņu nozarē piemēro eksporta kompensācijas.
            
         
               (2)
            
            
               Regulas (EK) Nr. 2200/96 35. panta 1. punkts paredz, ka, ciktāl tas nepieciešams, lai sekmētu ekonomiski nozīmīgu daudzumu eksportēšanu, par produktu eksportēšanu no Kopienas var paredzēt eksporta kompensācijas, nepārsniedzot robežas, kas noteiktas saskaņā ar Līguma 300. pantu noslēgtajos nolīgumos.
            
         
               (3)
            
            
               Atbilstoši Regulas (EK) Nr. 2200/96 35. panta 2. punktam jāraugās, lai netraucētu tās tirdzniecības plūsmas, kuras pirms tam veicinājusi kompensāciju sistēma. Šajā nolūkā un ņemot vērā to, ka augļu un dārzeņu eksportam ir sezonāls raksturs, attiecībā uz katru produktu jānosaka paredzamie daudzumi, pamatojoties uz lauksaimniecības produktu nomenklatūru eksporta kompensācijām, kas izveidota ar Komisijas Regulu (EEK) Nr. 3846/87 (3). Šos daudzumus piešķir, ņemot vērā to, ka attiecīgie produkti agri vai vēlu bojājas.
            
         
               (4)
            
            
               Regulas (EK) Nr. 2200/96 35. panta 4. punkts paredz, ka, nosakot kompensācijas, no vienas puses, jāņem vērā pastāvošā situācija un iespējamās tendences attiecībā uz augļu un dārzeņu cenām un to pieejamību Kopienas tirgū un, no otras puses, dārzeņu cenas starptautiskajā tirdzniecībā. Jāņem vērā arī tirdzniecības un transporta izmaksas un plānotā eksporta ekonomiskie aspekti.
            
         
               (5)
            
            
               Atbilstoši Regulas (EK) Nr. 2200/96 35. panta 5. punktam Kopienas tirgus cenas jānosaka, izmantojot tās cenas, kas ir visizdevīgākās no eksportēšanas viedokļa.
            
         
               (6)
            
            
               Starptautiskās tirdzniecības apstākļu vai noteiktu tirgu īpašo prasību dēļ apjoms kompensācijai, kas noteikta par attiecīgo produktu, iespējams, varētu būt jādiferencē atkarībā no konkrētā produkta galamērķa.
            
         
               (7)
            
            
               Tomātus, apelsīnus, citronus, galda vīnogas un ābolus, kas atbilst Kopienas tirdzniecības standartu “ekstra”, I un II kategorijai, pašlaik var eksportēt ekonomiski nozīmīgos daudzumos.
            
         
               (8)
            
            
               Lai nodrošinātu pieejamo resursu vislietderīgāko izmantojumu un ņemot vērā Kopienas eksporta struktūru, jāizsludina uzaicinājums uz konkursu un jānosaka orientējošais kompensācijas apjoms un attiecīgajam laika posmam plānotie daudzumi.
            
         
               (9)
            
            
               Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   1.   Ar šo izsludina uzaicinājumu uz konkursu A3 sistēmas eksporta atļauju piešķiršanai. Attiecīgie produkti, piedāvājuma iesniegšanas termiņš, orientējošās kompensācijas likmes un plānotie daudzumi ir noteikti šīs regulas pielikumā.
   2.   Nosakot šīs regulas pielikumā paredzētos attiecīgos daudzumus, neņem vērā atļaujas, kas izsniegtas saistībā ar Komisijas Regulas (EK) Nr. 1291/2000 (4) 16. pantā minēto pārtikas atbalstu.
   3.   A3 tipa atļauju derīguma termiņš ir 2007. gada 31. decembris.
   2. pants
   Šī regula stājas spēkā 2007. gada 25. oktobrī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 17. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 268, 9.10.2001., 8. lpp. Regulā jaunākie grozījumi izdarīti ar Regulu (EK) Nr. 548/2007 (OV L 130, 22.5.2007., 3. lpp.).
   
      (3)  OV L 366, 24.12.1987., 1. lpp. Regulā jaunākie grozījumi izdarīti ar Regulu (EK) Nr. 532/2007 (OV L 125, 15.5.2007., 7. lpp.).
   
      (4)  OV L 152, 24.6.2000., 1. lpp.
   
      PIELIKUMS
      PAR UZAICINĀJUMU UZ KONKURSU A3 SISTĒMAS EKSPORTA ATĻAUJU PIEŠĶIRŠANAI AUGĻU UN DĀRZEŅU NOZARĒ (TOMĀTU, APELSĪNU, CITRONU, GALDA VĪNOGU UN ĀBOLU IZVEDUMIEM)
      
                  Piedāvājumus iesniedz 2007. gada 25. un 26. oktobrī
               
            
                  Produktu kods (1)
                  
               
               
                  Galamērķis (2)
                  
               
               
                  Orientējošā kompensācijas likme
                  (EUR/t tīrsvara)
               
               
                  Paredzētie daudzumi
                  (tonnās)
               
            
                  0702 00 00 9100
               
               
                  A00
               
               
                  30
               
               
                  5 000
               
            
                  0805 10 20 9100
               
               
                  A00
               
               
                  36
               
               
                  56 667
               
            
                  0805 50 10 9100
               
               
                  A00
               
               
                  60
               
               
                  16 667
               
            
                  0806 10 10 9100
               
               
                  A00
               
               
                  23
               
               
                  1 667
               
            
                  0808 10 80 9100
               
               
                  F04, F09
               
               
                  32
               
               
                  50 000
               
            
         (1)  Produktu kodi noteikti Komisijas Regulā (EEK) Nr. 3846/87 (OV L 366, 24.12.1987., 1. lpp.).
      
         (2)  “A” sērijas galamērķu kodi noteikti Regulas (EEK) Nr. 3846/87 II pielikumā. Pārējie galamērķi ir šādi:
      
                  F04
               
               
                  :
               
               
                  Honkonga, Singapūra, Malaizija, Šrilanka, Indonēzija, Taizeme, Taivāna, Papua-Jaungvineja, Laosa, Kambodža, Vjetnama, Japāna, Urugvaja, Paragvaja, Argentīna, Meksika, Kostarika.
               
            
                  F09
               
               
                  :
               
               
                  šādi galamērķi – Norvēģija, Īslande, Grenlande, Fēru salas, Albānija, Bosnija un Hercegovina, Horvātija, Bijusī Dienvidslāvijas Maķedonijas Republika, Serbija, Melnkalne, Armēnija, Azerbaidžāna, Baltkrievija, Gruzija, Kazahstāna, Kirgizstāna, Moldova, Krievija, Tadžikistāna, Turkmenistāna, Uzbekistāna, Ukraina, Saūda Arābija, Bahreina, Katara, Omāna, Apvienotie Arābu Emirāti (Abu Dabī, Dubaija, Sārdža, Ajmana, Ummalkavaina, Rāselheima un Fudžaira), Kuveita, Jemena, Sīrija, Irāna, Jordānija, Bolīvija, Brazīlija, Venecuēla, Peru, Panama, Ekvadora un Kolumbija, Āfrikas valstis un teritorijas, izņemot Dienvidāfriku, galamērķi, kas paredzēti Komisijas Regulas (EK) Nr. 800/1999 36. pantā (OV L 102, 17.4.1999., 11. lpp.).